**Michael Švehla** (\*7. február 1987, Bratislava), umeleckým menom **Majself**, je slovenský raper a hudobník. Svoju prvú skladbu vydal v roku 2006, naplno sa hudbe venuje od roku 2010. Odvtedy má na konte vydanie siedmich albumov: *Siedmy archanjel* (2012), *Parfém* (2013), *Eden* (2015), *Neptun* (2016), *Trip* (2017), *Romeo a Júlia* (2019) a *Porcelán* (2021). Skladba „Talizman", pochádzajúca z albumu *Trip*, sa stala rádiovým hitom a päťkrát po sebe vyhrala hitparádu rádia Europa 2 [chýba zdroj], čím otvorila Majselfovi dvere k širšiemu publiku. V roku 2018 sa Majself stal Objavom roka na hudobných cenách rádia Europa 2. Majself spolupracoval s kapelou Desmod na skladbe „Kométa", ktorá vznikla ako titulná skladba ku kinohitu *Gump: Pes, ktorý naučil ľudí žiť*. Niekoľko mesiacov viedla rebríček rádiovej hranosti na Slovensku a poslucháči ju zaradili na poprednú priečku rebríčka Hit storočia rádia Expres [chýba zdroj]. Pri príležitosti Majstrovstiev Európy vo futbale hráčov do 19 rokov 2022 sa podieľal na príprave futbalovej hymny s názvom „Za jeden tím", ktorá mladé slovenské talenty sprevádzala počas ich postupu na MS 2023.

Kariéra
-------

### 2003 – 2009: Hudobné začiatky

Ako šestnásťročný začal písať svoje prvé texty. Jeho prvá skladba „Jaký je rozdiel" vyšla ešte v roku 2006. Nasledujúce roky rap opustil a venoval sa čisto hudobnej produkcii [chýba zdroj]. 

### 2010 – súčasnosť: Sólová kariéra

Návrat na slovenskú rapovú hudobnú scénu sa konal v roku 2010, keď vyhral televíznu súťaž *Vytiahni svoj majk* v Musiq1. V roku 2011 nahral skladbu „Živý spánok", o rok neskôr vydal svoj prvý mixtape *Číslo 7 žije* a aj prvý demo album *Siedmy Archanjel*. Prevažná väčšina z 15 skladieb albumu sa nahrala v štúdiu Bodak Records, šesť skladieb si produkoval Majself sám popri menách ako Mugis, Lkama, Komander Ground, Gary či francúzsky producent Al’Tarba. Na albume hosťovali interpreti Separ, Plexo, Rasco, Wuty a iní.

#### Parfem (2013)

Prvý štúdiový album vznikol v roku 2013, kedy Majself nadviazal na spoluprácu s producentom Mugisom. Išlo o prvotinu oboch hudobníkov a hosťovali na nej interpreti ako Kali, Separ, Momo, Strapo, Plexo, Rest, Danosť, Rebel, Idea, a ďalší. Tracklist albumu tvorí celkom 18 skladieb [chýba zdroj]. V tomto roku o ňom Slovenská televízia nakrútila dokument v rámci príbehov Jedeň deň [chýba zdroj].

#### Eden (2015)

Pri ďalšom albume si Majself na spoluprácu vybral producenta Grizzlyho a hostí ako Plexo, Rest, DJ Metys, Elpe, Danosť, Kali a Idea. Album prináša 13 skladieb, z ktorých sa do povedomia dostala napríklad motivačno-energická pieseň *Teraz* či skladba „Playback", v ktorej spoločne s Restom vyjadrujú názor na playback raperov [chýba zdroj]. Storytellingom Majself popisuje smutnú situáciu o dievčati v skladbe *Nevinná*, ktorej videoklip oslovil širokú verejnosť [chýba zdroj]. Inšpirácia pochádzala z umelcovho života, kedy jeho kamarátka z detstva v mladom veku prepadla tvrdým drogám, zažila autonehodu a skončila v resocializačnom centre. Dokázala sa však postaviť na nohy a jej príbeh mal byť inšpiráciou, aby sa ľudia nevzdávali. Majself svojej kamarátke zároveň venoval časť výnosu z predaného albumu [chýba zdroj].

#### Neptun (2016)

V máji v roku 2016 vydal Majself spolu s Grizzlym album Neptun. Obsahuje dvanásť skladieb, ako napríklad „Rolls Royce", „Denník", „Schody do neba", na ktorej spolupracoval s Kalim, „Iný", na ktorej sa podieľal aj Plexo či „Čo chceš viac" s Kalim a Separom. Okrem osvedčených spoluprác prináša i nové spolupráce, napríklad s interpretmi ako Paulie Garand, Boy Wonder či Martina Fabová. 

#### Trip (2017)

V roku 2017 Majself spolu s producentom Grizzlym vydali ich už tretí spoločný album *Trip*. Jeho príprava trvala jeden a pol roka a album reflektuje celú túto cestu, ale aj cestu rapera Majselfa jeho životom. CD obsahuje sedemnásť skladieb, vrátane spoluprác s Kalim, Plexom, Benom Cristovaom, Matejom Strakom, ADissom, na albume hosťuje i DJ Witch, P.A.T. Renne Dang, Fejbs, Dualit. Vydanie albumu sprevádzala 21-zastávková tour. Medzi poslucháčsky úspešné piesne patrili „Talizman", „Duch" a „Vlny", ktoré majú na umelcovom YouTube kanáli niekoľko miliónov zhliadnutí [chýba zdroj]. Skladba Talizman sa v danom roku stala rádiovým hitom a 5-krát po sebe vyhrala hudobnú hitparádu TOP 22 rádia Europa 2 [chýba zdroj]. 

#### Romeo a Julia (2019)

Do dvojročnej pauze Majself vydal svoj prvý multižánrový album *Romeo a Julia*, ktorý producentsky zastrešil producent Hoodini. Tematicky je zameraný na raperov vzťah s manželkou Júliou, jeho najväčšou životnou múzou. Album je zároveň predzvesťou umelcovho hudobného posunu vpred a prináša zmenu v prejave a nový zvuk. Hudobné spolupráce tentokrát presahujú rapový rámec, kedy Majself okrem osvedčených kolegov z tohto prostredia (Ben Cristovao a ADiss) oslovil i Dominiku Mirgovú, Martina Císara, Veroniku Strapkovú či Nikol Kassell. Poslucháčsky úspešnými skladbami boli napríklad „Mám to rád", „Romeo a Julia", „Ráno" či „Znovu". Na následnej *Romeo a Julia tour* po Slovensku a Česku si cestu do klubov našlo viac ako desaťtisíc fanúšikov [chýba zdroj].

#### Porcelán (2021)

Doteraz posledný vydaný Majselfov album *Porcelán* vznikal v úzkej spolupráci s producentom Fillipianom, ktorý zastrešil väčšinu z celkovo pätnástich produkcií a postaral sa o celý mix a master. Okrem jeho hudby sa však o vznik projektu po hudobnej stránke postaral aj DJ Wich, Mairee, Grizzly a Hoodini. Dominantnou skladbou albumu je rovnomenná titulná pieseň „Porcelán", pieseň „Vydržím stáť" či „Ruže" s Kalim. Okrem neho na albume hosťovali i interpreti ako Tina, Lvcas Dope, Martin Císar, Dano Kapitán, Dominika Mirgová, Jan Bendig, Refew alebo aj Desmod na bonusovej skladbe „Kométa". Táto pieseň vznikla ako titulná skladba ku kinohitu Gump: *Pes, ktorý naučil ľudí žiť*. Niekoľko mesiacov viedla rebríček rádiovej hranosti na Slovensku a bola zaradená medzi hity storočia na základe hlasov poslucháčov rádia Expres [chýba zdroj]. Skladba „Keby bola moja" zase bodovala v hitparáde na českej televízii Óčko [chýba zdroj]. 

#### Pripravovaný album

Majself ohlásil prípravu ôsmeho albumu v roku 2023 [chýba zdroj]. Doteraz publikoval štyri skladby s videoklipom - „Vibe", „Zrkadlá", „Na dne" a „Hviezdy". O ich hudobnú produkciu a mix master sa postaral Majselfov dvorný producent Fillipian. Už pri predchádzajúcom projekte *Porcelán* prišiel Majself s novým zvukom v porovnaní so staršími albumami a v tomto smerovaní pokračuje. Umelec sa inšpiroval aktuálnymi hudobnými trendami zo zahraničia, ktoré prinášajú moderný zvuk s prvkami tanečnej house hudby. Tento vplyv zakomponoval do skladby „Vibe", ktorej videoklip sa natáčal v Prahe pod taktovkou českého režiséra Randy Colda. Skladba „Na dne" vznikla v spolupráci s raperom Kalim a českým hudobníkom Refewom. Videoklip vznikol pod režisérskym dohľadom mladého českého režiséra Nikitu Rubleva.

Osobný život
------------

Majself vyrastal v meste Stupava. Odmalička ho bavil hlavne šport a hudba. Po niekoľkých rokoch súťažného plávania sa rozhodol vymeniť vodu za basketbalovú loptu, s ktorou skončil v 16 rokoch s niekoľkými vystúpeniami za slovenskú mládežnícku reprezentáciu [chýba zdroj]. Kým sa Majself začal venovať hudobnej kariére naplno, privyrábal si ako recepčný či stánkovým jarmočným predajom [chýba zdroj]. Má ukončené magisterské vzdelanie v oblasti marketingovej komunikácie [chýba zdroj]. Od roku 2018 bojuje s Crohnovou chorobou a snaží sa o tomto ochorení zvyšovať povedomie – v minulosti patril medzi ambasádorov Slovak Crohn Club. Pravidelne sa zúčastňuje charitatívnych akcií Úsmev ako dar či Nájdite sa so zvieratkom z útulku. Od roku 2015 je ženatý s make-up artistkou a influencerkou Júliou Švehlovou (rod. Suchovskou), s ktorou pár tvoria viac ako 14 rokov a spoločne vychovávajú syna Nikolasa (nar. v roku 2011) [chýba zdroj].

Diskografia
-----------

### Štúdiové albumy

| **Názov albumu** | Podrobnosti | Zoznam skladieb |
| --- | --- | --- |
| ***Siedmy archanjel*** | * Dátum vydania: 10. 10. 2012
* Formát: CD, digitálny download
* Producent: Majself, Mugis, Lkama, KomanderGround, Gary, Al´Tarba
 | 1. Jeden 2. Vidím (feat. Sedláci) 3. Nulový Dialóg 4. Medicine (feat. Rasco) 5. Pohlad hore (feat. Dar) 6. Srdce 7. Francúzsky bozk 8. Nezávislí (feat. Block Mc Cloud) 9. Tu a teraz 10. Komu veriť (feat. Esenpe, 3CK) 11. Ty 12. Križovatky 13. Chránený svedok (feat. Wuty) 14. Nikdy 15. Tretie Oko (feat. Kruscifix) |
| *Parfém* | * Dátum vydania: 25. 10. 2014
* Formát: CD, digitálny download
* Producent: Mugis
 | 1. Parfem ft. Dj Spinhandz 2. Víťaz ft. Momo 3. Nehaj tak! 4. Purpurové rieky 5. Šťastný človek ft. Rest, Strapo 6. Máme sa dobre 7. Neni problém ft. Plexo 8. Útek z Alcatrazu ft. Danosť, Rebel, Dj Metys 9. Navonok 10. Zajtra 11. V dave ft. Idea 12. Rajská záhrada 13. Osudová 14. Dojdeš nato sám ft. Separ, Plexo 15. Deň keď sa zastavila Zem 16. Jediná vec ft. 3ck 17. Milión dôvodov 18. Sny sa plnia ft. Kali |
| *Eden* | * Dátum vydania: 6. 3. 2015
* Formát: CD, digitálny download
* Producent: Grizzly
 | 1. Eden 2. Dieťa ulice 3. Playback ft. Rest 4. Nevinná 5. Interstellar + Dj Metys 6. Teraz 7. Ideál ft. Idea 8. Neviem to inak ft. Plexo 9. Magnet 10. Pokoj v duši 2 ft. Danosť, Elpe, Plexo 11. Korene ft. Kali 12. Kruh 13. Zázrak |
| *Neptun* | * Dátum vydania: 24. 5. 2016
* Formát: CD, digitálny download
* Producent: Grizzly
 | 1. Rolls Royce 2. Sirény 3. Denník ft. Paulie Garand, Boy Wonder 4. Misia 5. Schody do neba Ft. Kali 6. Iný Ft. Plexo 7. Ticho 8. Čo chceš viac Ft. Separ, Kali 9. Exit 10. Nič mi není 11. Hrdina ft. Martina Fabová 12. Cudzinec |
| *TRIP* | * Dátum vydania: 23. 9. 2017
* Formát: CD, digitálny download
* Producent: Grizzly
 | 1. TRIP 2. Kurt Kodein 3. Talizman ft. Ben Cristovao 4. Mustang 5. Jazvy ft. DJ Wich 6. Kotvy 7. Nerev ft. P.A.T. 8. Neni jedno 9. Scenár ft. Plexo, Fejbs 10. Vlny 11. Žijem to pre ft. Kali 12. Chlad ft. Dualit 13. Duch ft. ADiss 14. R.I.P. ft. Renne Dang 15. Bang! 16. Nechajte ma dýchať ft. Matej Straka 17. Aby bolo dobre |
| *Romeo a Julia* | * Dátum vydania: 4. 6. 2019
* Formát: CD, digitálny download
* Producent: Fillipian, Hoodini, Maskerr Muzik
 | 1. Intro 2. Oheň 3. Posledný Tanec 4. Ráno 5. Popstar 6. Nečakám feat. Martin Císar 7. Romeo a Julia 8. Znovu 9. Musím ísť 10. Tanec v daždi feat. Veronika Strapková 11. Jump 12. Mám to rád 13. Raj feat. Dominika Mirgová 14. S tebou feat. Adiss 15. Trofej feat. Ben Cristovao 16. 87 ( skit ) 17. Navždy 18. Jedno feat. Nikol Kassell |
| *Porcelán* | * Dátum vydania: 11. 7. 2021
* Formát: CD, digitálny download
* Producent: Fillipian, Hoodini
 | 1. Drajf ft. Tina 2. Oáza 3. Porcelán 4. Keby bola moja ft. Jan Bendig, Refew 5. Závislý 6. Nebo je tu ft. Dano Kapitán 7. Ryder ft. LVCAS Dope 8. Off ft. Dominika Mirgová 9. Všetci nám môžu 10. Ruže ft. Kali 11. Horizont ft. Martin Císar 12. Pam pam 13. Trón 14. Vydržím stáť 15. Kométa ft. Desmod |

### Skladby umiestnené v rebríčkoch

| Rok | Pieseň | Umiestnenie v rebríčkoch | Album |
| --- | --- | --- | --- |
| SK RADIO TOP 100  | SK RADIO TOP 50 SK | SK  SINGLES DIGITAL TOP 100  | SK  SINGLES DIGITAL 50 SK |
| 2017 | „Talizman" (feat. Ben Cristovao) | – | 26 | 95 | 13 | *TRIP* |
| „Vlny" | 77 | 12 | – | – |
| 2019 | „Mám to rád" | – | 25 | 52 | 4 | *Romeo a Julia* |
| „Raj" (feat. Dominika Mirgová) | 96 | 14 | – | – |
| „Posledný tanec" | – | 13 | – | – |
| „Romeo a Julia" | 87 | 10 | – | – |
| 2020 | „Kométa (pre Gumpa)" (Desmod feat. Majself) | 10 | 1 | – | 34 | *Porcelán* (bonus) |
| „Úsmev" (Dominika Mirgová feat. Majself) | – | 29 | – | – | *Noačo?!* |
| 2022 | „Znovu" | – | 33 | – | 14 | *Porcelán* |
| „Drajf" (feat. Tina) | – | 32 | – | – |
| 2023 | „Hviezdy" | – | 40 | – | – | – |
|
|
|
|  | **Single č. 1** | 0 | **1** | 0 | 0 |  |
|  | **Single v TOP 10** | **1** | **2** | 0 | **1** |  |
|

Referencie
----------

1. ↑   *Hudobné ceny Europy 2 sú rozdané* [online]. radia.sk. Dostupné online.
2. ↑   *Majself, Šorty, Dlugosh a Milan Lieskovský pripravili našim hráčom song* [online]. futbalsfz.sk. Dostupné online.
3. ↑   *Vytiahni Svoj Majk vyhral Majself!* [online]. aktuality.sk. Dostupné online.
4. ↑   *Majselfov Siedmy archanjel je tu a teraz* [online]. artattack.sk. Dostupné online.
5. ↑   *NEVINNÁ - skutočný príbeh zo slovenskej rodiny, zachytený objektívom a hudbou.* [online]. youtuberi.tv. Dostupné online.
6. ↑   *Kto je Majself* [online]. hashtag.zoznam.sk. Dostupné online.
7. ↑   *Majself & Grizzly - Trip CD* [online]. pantarhei.sk. Dostupné online.
8. ↑   *Majself zverejnil videoklip Romeo a Julia* [online]. hudba.zoznam.sk. Dostupné online.
9. ↑   *Majself predstavil singel „Cítim". Je prvou ukážkou z pripravovaného albumu* [online]. hudba.zoznam.sk. Dostupné online.
10. ↑   *Kali, Majself a český raper sa predstavili v najosobnejšej piesni Na dne!* [online]. expres.sk. Dostupné online.
11. ↑   *Majself: Odkaz pacientom* [online]. crohnclub.sk. Dostupné online.
12. ↑   *Majself podporil akciu Nájdite sa so zvieratkom z útulku* [online]. bratislavskenoviny.sk. Dostupné online.
13. ↑  Vrcholové pozície singlov Majselfa v rebríčku TOP 100 najhranejších singlov v slovenských rádiách:

	* *Vlny – Majself & Grizzly* [online]. ČNS IFPI, [cit. 2023-11-14]. Dostupné online.
	* *Raj (feat. Dominika Mirgová) – Majself* [online]. ČNS IFPI, [cit. 2023-11-14]. Dostupné online.
	* *Romeo a Julia – Majself* [online]. ČNS IFPI, [cit. 2023-11-14]. Dostupné online.
	* *Kométa (pre Gumpa) – Desmod & Majself* [online]. ČNS IFPI, [cit. 2023-11-14]. Dostupné online.
14. ↑  Vrcholové pozície singlov Majselfa v rebríčku TOP 50 najhranejších domácich singlov v slovenských rádiách:

	* *Talizman (feat. Ben Cristovao) – Majself & Grizzly* [online]. ČNS IFPI, [cit. 2023-11-14]. Dostupné online.
	* *Vlny – Majself & Grizzly* [online]. ČNS IFPI, [cit. 2023-11-14]. Dostupné online.
	* *Mám to rád – Majself* [online]. ČNS IFPI, [cit. 2023-11-14]. Dostupné online.
	* *Raj (feat. Dominika Mirgová) – Majself* [online]. ČNS IFPI, [cit. 2023-11-14]. Dostupné online.
	* *Posledný tanec – Majself* [online]. ČNS IFPI, [cit. 2023-11-14]. Dostupné online.
	* *Romeo a Julia – Majself* [online]. ČNS IFPI, [cit. 2023-11-14]. Dostupné online.
	* *Kométa (pre Gumpa) – Desmod & Majself* [online]. ČNS IFPI, [cit. 2023-11-14]. Dostupné online.
	* *Úsmev (feat. Majself) – Dominika Mirgová* [online]. ČNS IFPI, [cit. 2023-11-14]. Dostupné online.
	* *Znovu – Majself* [online]. ČNS IFPI, [cit. 2023-11-14]. Dostupné online.
	* *Drajf (feat. Tina) – Majself* [online]. ČNS IFPI, [cit. 2023-11-14]. Dostupné online.
	* *Hviezdy – Majself* [online]. ČNS IFPI, [cit. 2023-11-14]. Dostupné online.
15. ↑  Vrcholové pozície singlov Majselfa v rebríčku TOP 100 digitálnych singlov na Slovensku:

	* *Talizman (feat. Ben Cristovao) – Majself & Grizzly* [online]. ČNS IFPI, [cit. 2023-11-14]. Dostupné online.
	* *Mám to rád – Majself* [online]. ČNS IFPI, [cit. 2023-11-14]. Dostupné online.
16. ↑  Vrcholové pozície singlov Majselfa v rebríčku TOP 50 digitálnych domácich singlov na Slovensku:

	* *Talizman (feat. Ben Cristovao) – Majself & Grizzly* [online]. ČNS IFPI, [cit. 2023-11-14]. Dostupné online.
	* *Mám to rád – Majself* [online]. ČNS IFPI, [cit. 2023-11-14]. Dostupné online.
	* *Kométa (pre Gumpa) – Desmod & Majself* [online]. ČNS IFPI, [cit. 2023-11-14]. Dostupné online.
	* *Znovu – Majself* [online]. ČNS IFPI, [cit. 2023-11-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Majself**

Externé odkazy
--------------

* Majself na Discogs
* Majself na Allmusic
* Majself v Česko-Slovenskej filmovej databáze

Prehľad umiestnených albumov v rebríčkoch ČNS IFPI:

* Majself — SK - ALBUMS - TOP 100
* Majself — CZ - ALBUMS - TOP 100
* Majself & Grizzly — SK - ALBUMS - TOP 100
* Majself & Grizzly — CZ - ALBUMS - TOP 100

Prehľad umiestnených skladieb v rebríčkoch ČNS IFPI:

* Majself — SK - RADIO - TOP 100
* Majself — SK - RADIO - TOP 50 SK
* Majself — SK - SINGLES DIGITAL - TOP 100
* Majself — SK - SINGLES DIGITAL - TOP 50 SK
* Majself & Grizzly — SK - RADIO - TOP 100
* Majself & Grizzly — SK - RADIO - TOP 50 SK
* Majself & Grizzly — SK - SINGLES DIGITAL - TOP 100
* Majself & Grizzly — SK - SINGLES DIGITAL - TOP 50 SK